ПРОТОКОЛ № 08
от заседание на Комисия по дисциплинарните производства
на Висшия съдебен съвет,
проведено на 25 февруари  2014 г.

Днес, 25 февруари 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ГАЛЯ ГЕОРГИЕВА	
                                                                           ЮЛИЯ КОВАЧЕВА
                                                                           ЯСЕН ТОДОРОВ
Отсъстват: Михаил Кожарев, Светла Петкова и Милка Итова.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

Заседанието протече при следния дневен ред:

1. Заповед на Владимира Янева – председател на Софийски градски съд, с която, на основание чл. 327 от ЗСВ, е обърнато внимание на Елка Христова Пенчева – съдия в Софийски градски съд.

2. Заповед на Румен Попов – окръжен прокурор на Окръжна прокуратура гр. Пловдив, с която, на основание чл. 327 от ЗСВ, е обърнато внимание на Тодор Пенев Павлов – прокурор в Окръжна прокуратура гр. Пловдив.

3. Анализ на изводите от проверка, извършена от Инспектората към Висшия съдебен съвет в Софийски районен съд, съгласно заповед № Ж-02-15/01.10.2013 г. на главния инспектор на ИВСС.

4. Искане от Маргарита Соколова – председател на комисия по професионална етика при ВКС за предоставяне на информация, касаеща наличие на образувани дисциплинарни производства срещу магистрат.

5. Анализ на Кампания „Ден на отворените врати”, проведена през 2013 г. в органите на съдебната власт.

6. Определение от 25.11.2013 г. по адм. дело № 268/2013 г. по описа на Административен съд гр. Сливен, с което е оставена без разглеждане жалбата на Татяна Марчева Еневска против заповед на административния ръководител – районен прокурор на Районна прокуратура гр. Сливен, с която, на основание чл. 327 от ЗСВ, й е обърнато внимание.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

7. Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на Емил Сакаджийски – прокурор във Върховна касационна прокуратура.

По дневния ред

1. ОТНОСНО: Заповед на Владимира Янева – председател на Софийски градски съд, с която, на основание чл. 327 от ЗСВ, е обърнато внимание на Елка Христова Пенчева – съдия в Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение заповед № 306/13.02.2014 г. на Владимира Янева – председател на Софийски градски съд, с която, на основание чл. 327 от ЗСВ, е обърнато внимание на Елка Христова Пенчева – съдия в Софийски градски съд и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2. ОТНОСНО: Заповед на Румен Попов – окръжен прокурор на Окръжна прокуратура гр. Пловдив, с която, на основание чл. 327 от ЗСВ, е обърнато внимание на Тодор Пенев Павлов – прокурор в Окръжна прокуратура гр. Пловдив.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Отлага разглеждането на заповедта за следващо заседание на комисията.
2.2. Да се изиска от Румен Попов – окръжен прокурор на Окръжна прокуратура гр. Пловдив, копие от цялата преписка по издадената заповед ОП № 27/10.02.2014 г.

3. ОТНОСНО: Анализ на изводите от проверка, извършена от Инспектората към Висшия съдебен съвет в Софийски районен съд, съгласно заповед № Ж-02-15/01.10.2013 г. на главния инспектор на ИВСС.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение анализ на изводите от проверка, извършена от Инспектората към Висшия съдебен съвет в Софийски районен съд, съгласно заповед № Ж-02-15/01.10.2013 г. на главния инспектор на ИВСС.

4. ОТНОСНО: Искане от Маргарита Соколова – председател на комисия по професионална етика при ВКС за предоставяне на информация, касаеща наличие на образувани дисциплинарни производства срещу магистрат.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Да се уведоми Маргарита Соколова – председател на комисия по професионална етика при ВКС, за резултата от проверката.

5. ОТНОСНО: Анализ на Кампания „Ден на отворените врати”, проведена през 2013 г. в органите на съдебната власт.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение Анализ на Кампания „Ден на отворените врати”, проведена през 2013 г. в органите на съдебната власт.

6. ОТНОСНО: Определение от 25.11.2013 г. по адм. дело № 268/2013 г. по описа на Административен съд гр. Сливен, с което е оставена без разглеждане жалбата на Татяна Марчева Еневска против заповед на административния ръководител – районен прокурор на Районна прокуратура гр. Сливен, с която, на основание чл. 327 от ЗСВ, й е обърнато внимание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема за сведение определение от 25.11.2013 г. по адм. дело № 268/2013 г. по описа на Административен съд гр. Сливен, с което е оставена без разглеждане жалбата на Татяна Марчева Еневска против заповед на административния ръководител – районен прокурор на Районна прокуратура гр. Сливен, с която, на основание чл. 327 от ЗСВ, й е обърнато внимание.

7. ОТНОСНО: Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на Емил Сакаджийски – прокурор във Върховна касационна прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	7.1. Предлага на Висшия съдебен съвет, съгласно предложението от Сотир Цацаров – главен прокурор на Република България, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание на Емил Сакаджийски – прокурор във Върховна касационна прокуратура.

25.02.2014 г.			                  
							 ПРЕДСЕДАТЕЛ: /П/
             
                                                                                        ВАСИЛ ПЕТРОВ